માણસા શહેરના મુખ્ય માર્ગ પર આવેલી ગ્રામ શક્તિ કુલ ટોન ઈન્ડિયા ક્રેડિટ કંપનીમાં ગુ્રપ ક્રેડિટ મેનેજર તરીકે ફરજ બજાવતા ચંદુભાઈ કાળુભાઈ પટેલ, મુળ રહે. તાલુકો લીમખેડાવાળા કાલે બપોરે દોઢ વાગ્યાના સુમારે બાઈક પર મોતીપુરાથી માણસા તરફ આવી રહ્યા હતા ત્યારે બીજા એક બાઈક પર બે અજાણ્યા ઈસમો દ્વારા મોંઢા પર રૃમાલ બાંધી અને તેમની નજીક આવી તેઓને ધક્કો મારી નીચે પાડી દીધા હતા અને તેઓની પાસે રહેલા થેલામાં આશરે એક લાખ રોકડા કંપની તરફથી આપવામાં આવેલ બે ટેબલેટ આશરે રૃપિયા ૮૦૦૦ તથા પ્રિન્ટીંગ મશીન મળી કુલ રૃપિયા ૧.૧૧ લાખ રોકડા તેમજ ગ્રાહકોના પૈસાની લેવડદેવડના હિસાબની માહિતી રજીસ્ટર ભરેલો થેલો તેઓની પાસેથી લૂંટી લઈ પલાયન થઈ ગયા હતા. જે બાબતની ચંદુભાઈએ કંપનીમાં જાણ કરીને ફરિયાદ નોંધાવી હતી. જે અંગે માણસા પોલીસે ગુનો નોંધી તપાસ હાથ ધરી છે.